《普明庵用坡公原韵》
清代·谢照

溪流逦迤石径细，午风不启重门闭。寻幽信步入山来，空翠不知满衣袂。

禅房磬逗白云深，日斜犹作句留计。生平空复爱居山，佳游即此殊难继。

归去空斋一夜眠，定梦溪光照鬟髻。老衲如何笑不言，愧尔出尘余入世。

作者简介：谢照，字裕庵，浙江山阴人。嘉庆甲子举人，官陵川知县。有《蕉影斋诗》。